  Майя Бывальцева 5-тӥ гудырикошконэ Удмуртиысь быръёнъёсъя валтӥсь ӧри «Справедливая Россия» но «Родина» партиослэсь Кун Кенеше быръёнъёсы пыриськон понна кандидатъёсын элькун лыдметъёссэс пусйиз. Со сярысь ивортэ ЦИК-лэнпресс-службаез. Озьыен, туннэ нуналлы партиослэн лыдметъёссыя пусъем кандидатъёслэсь инлыксэс басьтӥзы куать партиослэн 417 ӵектэм муртъёссы — «Родина», «Справедливая Россия», «Единая Россия», ЛПДР, КПРФ, но «Коммунисты России». Пусйымтэ на «Партия народной свободы», «Партия возрождения России» но «Партия социальных реформ» огазеяськонъёслэн ыстэм муртъёссы. Со сяна, улосвылысь Быръёнъёсъя валтӥсь ӧри одӥг мандатъем округъёсъя 121 кандидатъёсты юнматӥз ни. Соос куать партиослэн лыдметъёссыя пусъем куать огазеяськонъёслэн ыстэм муртъёссы луо. Озьы ик соос пӧлы пыризы ас кожазы ӵектӥськем адямиос — Софья Широбокова, Владимир Варламов, Алексей Зверев, Сергей Зуев, Олег Кочуров но Денис Анищук. Одӥг мандатъем округъёсъя ӵектэм вить кандидатъёсты пусйыны пумит луизы, соос пӧлын «Родная партия» огазеяськонлэн ыстэм муртэз Елена Путина, «Партия возрождения России» огазеяськонысь Павел Бутченко, озьы ик ас кожазы ӵектӥськемъёс — Рустам Зайнуллин, Василий Семёнов но Дмитрий Смирнов. Тодэ вайытом, Удмуртиысь Кун Кенешлэн куатетӥ ӧтчамаз депутатъёсты быръёнъёс 10-тӥ куарусёнэ ортчозы. «Удмуртиысь Кун Кенеше быръёнъёс — 2017» сярысь вань иворъёс Тегъёс: Политика Ижкар быръёнъёс Удмуртия КунКенеш Быръёнъёсъяӧри  